पांच राज्यों में चुनावी तारीखों का ऐलान आज  
चुनाव आयोग ने आज गृह सचिव को बातचीत के लिए बुलाया है ताकि चुनावों के दौरान सुरक्षा इंतजामों पर चर्चा की जा सके।
चुनाव आयोग यूपी समेत पांच राज्यों में विधानसभा चुनावों की तारीखों का ऐलान शुक्रवार को कर सकता है। चुनाव आयोग ने आज गृह सचिव को बातचीत के लिए बुलाया है ताकि चुनावों के दौरान सुरक्षा इंतजामों और केन्द्रीय अर्द्धसैनिक बलों की तैनाती पर चर्चा की जा सके।  ऐसी खबर है कि आयोग ने यूपी में 3 से 23 फरवरी के बीच पांच चरणों में चुनाव कराने का कार्यक्रम तय किया है हालांकि एक मार्च से होने वाली बोर्ड परीक्षाओं का हवाला देकर मायावती अप्रैल में चुनाव चाहती थीं लेकिन आयोग फरवरी में ही चुनाव कराने को तैयार दिख रहा है। कांग्रेस भी बुनकरों को पैकेज देने से लेकर मुस्लिम आरक्षण जैसे बड़े चुनावी कार्ड खेल चुकी है और इसका सियासी फायदा उठाने के लिए वह चुनावों में देरी नहीं चाहती।